
Comisia pentru buget,

finanţe şi bănci

Bucureşti  08.02.2001

Nr.XVIII/2/35

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.210/2000 privind recapitalizarea Băncii Agricole în vederea privatizării, cu care comisia noastră a fost sesizată în fond cu adresa Biroului Permanent nr.638 din 8 ianuarie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  8.02.2001

Nr.35

RAPORT

asupra proiectului de Lege pentru aprobarea Ordonanţei de urgenţă a Guvernului nr.210/2000 privind recapitalizarea Băncii Agricole în vederea privatizării
In urma examinării proiectului de Lege pentru aprobarea Ordonanţei de urgenţă a Guvernului nr.210/2000 privind recapitalizarea Băncii Agricole în vederea privatizării în şedinţa din 8 februarie 2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Articol unic
“Se aprobă Ordonanţa de urgenţă a Guvernului nr.210/2000 privind recapitalizarea Băncii Agricole în vederea privatizării”.
Articol unic

"Se aprobă Ordonanţa de urgenţă a Guvernului nr.210 din 15 noiembrie 2000 privind recapitalizarea Băncii Agricole în vederea privatizării, publicată în Monitorul Oficial al României nr. 601 din 23 noiembrie 2000, cu următoarele modificări şi completări:”
În conţinutul ordonanţei s-au efectuat modificări şi completări






2.
Art.1 alin.(1)

“În vederea privatizării Băncii Agricole S.A., se mandatează Fondul Proprietăţii de Stat, în calitate de acţionar majoritar, să propună Adunării Generale Extraordinare a Acţionarilor, majorarea capitalului social al băncii, astfel încât să fie acoperite integral pierderile din activitatea trecută a băncii, potrivit standardelor contabile româneşti”.
Alineatul (1) al articolului 1 va avea următorul cuprins:

“(1) În vederea privatizării Băncii Agricole S.A., se mandatează Autoritatea pentru Privatizare şi Administrarea Participaţiilor Statului, în calitate de acţionar majoritar, să propună Adunării Generale Extraordinare a Acţionarilor, majorarea capitalului social al băncii, astfel încât să fie acoperite integral pierderile din activitatea trecută a băncii, potrivit standardelor contabile româneşti”.
În conformitate cu Ordonanţa de urgenţă a Guvernului nr.296/2000 "Autoritatea pentru Privatizare şi Administrarea Participaţiilor Statului" se înfiinţează prin reorganizarea Fondului Proprietăţii de Stat, care se desfiinţează (art.1 alin.1).

3.
Art.2. alin.(1)

“Participarea Fondului Proprietăţii de Stat, în calitate de acţionar majoritar al statului, la majorarea capitalului social al Băncii Agricole S.A. se va realiza prin titluri de stat emise de către Ministerul Finanţelor, în valoare de 3.944 miliarde lei. Emisiunea titlurilor de stat se va efectua în următoarele condiţii:”
Partea introductivă a alineatului (1) al art. 2 va avea următorul cuprins:

“Participarea Autorităţii pentru Privatizare şi Administrarea Participaţiilor Statului, în calitate de acţionar majoritar al statului, la majorarea capitalului social al Băncii Agricole S.A. se va realiza prin titluri de stat emise de către Ministerul Finanţelor Publice, în valoare de 3.944 miliarde lei. Emisiunea titlurilor de stat se va efectua în următoarele condiţii:”
Idem nr.crt.2.

Conform Hotărârii Guvernului nr.18/2001 titulatura ministerului a fost modificată.

4.
Art.2 alin.(1) lit.b)

“b) titlurile de stat au scadenţa de 30 de luni de la data emisiunii şi vor fi luate în calculul lichidităţii curente a băncii de la data semnării contractului de privatizare”.
Litera b) a alin. (1) al art. 2 va avea următorul cuprins:

“b) titlurile de stat au scadenţa de 30 de luni de la data emisiunii şi vor fi luate în calculul lichidităţii curente a Băncii Agricole S.A.”
Eliminarea sintagmei “de la data semnării contractului de privatizare” facilitează bunul mers al negocierilor cu investitorii.






5.
Art.2 alin.(1) lit.c)

“c) titlurile de stat sunt nenegociabile până la data semnării contractului de privatizare a Băncii Agricole S.A. şi vor fi utilizate, prin vânzare doar către Banca Naţională a României, numai pentru rambursarea creditului special acordat de aceasta Băncii Agricole S.A. şi pentru acoperirea eventualelor retrageri ale depunerilor clientelei. După data semnării contractului de privatizare, titlurile de stat sunt negociabile”.
Litera c) a alin. (1) al art. 2 va avea următorul cuprins:

“c) titlurile de stat sunt nenegociabile până la data semnării contractului de privatizare a Băncii Agricole – S.A. şi vor fi utilizate, prin vânzare doar către Banca Naţională a României, numai pentru rambursarea creditelor speciale acordate de aceasta Băncii Agricole – S.A. , precum şi a dobânzilor aferente. Diferenţa va putea fi utilizată pentru acoperirea eventualelor retrageri ale depunerilor clientelei făcute după momentul emiterii titlurilor de stat şi până în momentul privatizării, prin vânzarea acestor titluri de stat către Banca Naţională a României. După data semnării contractului de privatizare titlurile de stat sunt negociabile;”.
Noua formulare reflectă o exprimare mai clară a conţinutului.








6.
Art.2 alin.(1) lit.d)

“Titlurile de stat sunt purtătoare de dobândă calculată şi plătită trimestrial, în primele 5 zile lucrătoare ale lunii următoare trimestrului expirat şi a cărei rată se situează la nivelul ratei dobânzii ultimei emisiuni de titluri de stat cu scadenţa la 91 de zile lansată de Ministerul Finanţelor anterior perioadei pentru care se calculează şi se plăteşte dobânda”.
Litera d) a alin. (1) al art. 2 va avea următorul cuprins:
“d) titlurile de stat sunt purtătoare de dobândă calculată şi plătită trimestrial, în primele 5 zile lucrătoare ale lunii următoare trimestrului expirat, şi a cărei rată se situează la nivelul ratei dobânzii ultimei emisiuni de titluri de stat cu scadenţa la 91 de zile, lansată de Ministerul Finanţelor Publice anterior trimestrului pentru care se calculează şi se plăteşte dobânda. Plata dobânzii pentru trimestrul IV al anului 2000 se efectuează în termen de 10 zile lucrătoare de la data intrării în vigoare a ordinului Ministrului Finanţelor Publice de aprobare a prospectului de emisiune al titlurilor de stat”.
Având în vedere că titlurile se emit cu data de 23 noiembrie 2000
este necesară reglementarea plăţii dobânzii pentru trimestrul IV 2000.

7.
Art.2 alin.(3)

“Formalităţile de majorare a capitalului social al Băncii Agricole S.A. vor fi demarate numai după vărsarea de către investitor într-un cont de blocare (escrow account) a sumei negociate ca preţ al privatizării băncii”.
Alineatul (3) al articolului 2 se abrogă.
Prin aceasta abrogare, nu se condiţionează emisiunea titlurilor de stat, ducând astfel la demararea formalităţilor de majorare a capitalului social anterior începerii negocierilor cu investitorii.






8.
Art.3 alin.(1)

“(1) Se mandatează Fondul Proprietăţii de Stat, în calitate de acţionar majoritar la Banca Agricolă S.A., să propună Adunării Generale a Acţionarilor aprobarea transferului cu plată din proprietatea Băncii Agricole S.A. în domeniul public al statului a clădirilor pentru birouri şi utilităţi social-economice, împreună cu terenurile şi dotările aferente, din lista anexă, care face parte integrantă din prezenta ordonanţă de urgenţă. Transferul se efectuează la valoarea de inventar, în limita unui plafon total de 650 miliarde lei”.
Alineatul (1) al art. 3 va avea următorul cuprins:
“Se mandatează Autoritatea pentru Privatizare şi Administrarea Participaţiilor Statului, în calitate de acţionar majoritar la Banca Agricolă – S.A., să propună Adunării Generale a Acţionarilor aprobarea transferului cu plată din proprietatea Băncii Agricole S.A. în domeniul public al statului şi administrarea Regiei Autonome “Administraţia Patrimoniului Protocolului de Stat a clădirilor pentru birouri şi utilităţi social-economice, împreună cu terenurile şi dotările aferente, prevăzute în lista cuprinsă în anexă, care face parte integrantă din prezenta ordonanţă de urgenţă. 

Predarea - preluarea bunurilor se face pe bază de protocol încheiat între părţile interesate. Transferul se efectuează la valoarea de inventar în limita unui plafon total de 730 miliarde lei".
- Pentru respectarea prevederilor Ordonanţei de urgenţă a Guvernului nr.296/2000 (nr. crt. 2 la prezentul raport)
- Pentru precizarea concretă a entităţii specifice care administrează clădirile pentru birouri şi utilităţi social-economice, terenurile şi dotările, conform anexei la prezenta lege.

- Pentru evitarea regularizărilor ulterioare.

9. 
Art. 3 alin (11) nou
După alineatul (1) al art. 3, se introduce un nou alineat (11), cu următorul cuprins:

"Protocolul de predare - preluare în domeniul public al statului a clădirilor pentru birouri şi utilităţi social - economice, împreună cu terenurile şi dotările aferente, prevăzute în anexa - "LISTA CLĂDIRILOR PENTRU BIROURI, UTILITĂŢI SOCIAL-ECONOMICE, A DOTĂRILOR ŞI TERENURILOR AFERENTE 
Pentru clarificarea regimului juridic al bunurilor, anterior finalizării negocierilor.








SUPUSE TRANSFERULUI CU PLATĂ ÎN DOMENIUL PUBLIC AL STATULUI", la prezenta ordonanţă, se încheie în termen de maximum 15 zile de la intrarea în vigoare a prezentei legi."


Pentru corelare cu prevederile art. 3 din prezentul raport.

10.
Art.3 alin.(2)

“Plata activelor fixe prevăzute la alin.(1) se va face prin titluri de stat emise de Ministerul Finanţelor în condiţiile prevăzute la art.2, alin.(1) din prezenta ordonanţă de urgenţă"”
Alineatul (2) al art. 3 va avea următorul cuprins:

“(2) Plata activelor fixe prevăzute la alin.(1) se va face după încheierea protocolului de predare-primire prin titluri de stat emise de Ministerul Finanţelor Publice în condiţiile prevăzute la art.2 alin.(1)”.
Valoarea totală a bunurilor efectiv preluate care determină şi valoarea titlurilor de stat ce urmează a fi emise poate fi stabilită numai după finalizarea operaţiunilor de predare-preluare.



11.
Art.3 alin.(3) şi alin. (4)

“(3) Până la transferul efectiv al activelor fixe prevăzute la alin.(1), titlurile de stat se evidenţiază de Banca Agricolă S.A. într-un analitic distinct al contului 356 – “creditori diverşi”, care se va debita pe măsura predării-primirii activelor fixe”.

“(4) Eventualele diferenţe constatate în timpul procesului de predare-primire, în limita unui plafon de 50 miliarde lei, se regularizează după cum urmează:
 a) în cazul în care valoarea constatată este superioară celei precizate la alin.(1), se vor emite suplimentar titluri de stat
Alineatele (3) şi (4) ale articolului 3 se abrogă.
Ca urmare a modificării textului alineatului (2) de mai sus, prezenţa alineatelor 3 şi 4 nu se mai justifică.







în condiţiile prevăzute la art.2 alin.(1) din prezenta ordonanţă de urgenţă;

b) în caz contrar, vor fi anulate titlurile de stat emise în plus şi dobânda calculată de Banca Agricolă S.A. pe perioada deţinerii, fără a se calcula penalizări”.



12.
Art.41 nou
După articolul 4 se introduce un nou articol 41, cu următorul cuprins:
“(1) Sumele încasate de Banca Agricolă S.A. din rambursarea creditelor şi a dobânzilor aferente, care fac obiectul Ordonanţei de urgenţă a Guvernului nr.43/1997 pentru întocmirea bilanţului contabil special şi regularizarea unor credite şi dobânzi clasificate în categoria “pierdere” la Banca Agricolă –S.A., publicată în Monitorul Oficial al României, Partea I, nr.153 din 14 iulie 1997, aprobată prin Legea nr.166/1998, cu modificările şi completările ulterioare, evidenţiate în contabilitatea Băncii Agricole S.A. până la data intrării în vigoare a prezentei legi  vor fi utilizate de aceasta pentru acoperirea pierderilor.

(2) Restul creditelor şi dobânzilor clasificate în categoria “pierdere”, care urmează a se recupera conform prevederilor Ordonanţei de urgenţă a Guvernului nr.43/1997 pentru întocmirea bilanţului contabil special şi regularizarea unor
Pentru a se acoperi pierderile trecute ale băncii din evidenţe şi creşterea valorii ei nete.








 credite şi dobânzi clasificate în categoria “pierdere” la Banca Agricolă – S.A., vor fi predate O.V.A.B."


Prezentul proiect de Lege face parte din categoria legilor ordinare.

PREŞEDINTE,
Prof.dr. Florin Georgescu


SECRETAR,

Dr. Birtalan Akos

Experţi parlamentari:

Bărdiţă Mariana

Onete Alexandru

